El món casteller confia en poder celebrar la temporada i que es mantingui el Concurs de Castells | Notícies / Noticias Tarragona diari digital Tarragona21\nImatge de la Tarraco Arena Plaça mentre la Colla Castellers Xiquets de Tarragona carregava el 3d9f al Concurs de Castells, el 7 d’octubre de 2018. Foto: David Oliete\nEl món casteller preveu una temporada més imprevisible que mai. Malgrat que l’increment de colles els últims anys permet plantar construccions durant tot l’any, la temporada forta comença tradicionalment per Sant Joan.\nLa crisi del coronavirus impacta de ple en el calendari de diades, que difícilment encaixen en el distanciament social que imposa la pandèmia. Amb tot, les colles asseguren a l’ACN que preveuen que hi hagi temporada, tot i que el primer tram se’n ressentirà, i confien que el Concurs de Castells de Tarragona pugui celebrar-se, sempre que compti amb el suport de les colles. Amb tot, constaten la preocupació per com es recuperarà el nivell, especialment, el de la canalla, que hi té un paper «cabdal».\nLa Coordinadora de Colles Castelleres de Catalunya (CCCC) admet que la principal preocupació a hores d’ara és saber com serà el desconfinament i el retorn a la normalitat. L’entitat assumeix que, pel contacte físic i la proximitat que requereix, l’activitat castellera serà una de les que trigaran més a recuperar-se. «No ens imaginem fer castells amb mascareta o haver de mantenir una certa distància. En el món casteller aquestes prevencions no són aplicables», afirma a l’ACN Sergi Font, vicepresident de la Coordinadora i membre de la junta directiva dels Marrecs de Salt.\nEl fet que s’hagin suspès festes majors previstes al juliol i que ja es posi en dubte algunes de l’agost, a més, deixa a l’aire el gruix del calendari casteller. També està en el punt de mira el Concurs de Castells de Tarragona, el primer cap de setmana d’octubre. Tot i que de moment l’Ajuntament de Tarragona, que n’és l’organitzador, evita pronunciar-se, la Coordinadora garanteix que donarà suport a qualsevol decisió que prengui sobre l’esdeveniment. «Som optimistes en el sentit que creiem que es podrà celebrar. Un altre tema és que caldria escoltar les colles, veure si estaran preparades i si podran tenir un nivell del qual n’estiguin orgulloses. Si la temporada comença amb assajos al juny o juliol, són molts pocs mesos per garantir una gran actuació i aquest és un extra que també caldria valorar», reflexiona Font.\nMoltes colles no havien començat ni a assajar quan es va cancel·lar tota l’activitat castellera. Segons el vicepresident de la Coordinadora, en un entorn amateur no es pot exigir un grau de manteniment de la forma física als castellers, per la qual cosa és d’esperar que si l’aturada s’allarga «costarà més agafar un bon ritme». També preocupa l’adaptació de la canalla, sobretot de la nova. I no només això, avisa. «Els castells més grans, que necessiten moltíssima gent, que cal anar-los provant i veure que tot encaixi com ha d’encaixar, costaran molt de veure aquest any, si es pot fer temporada», vaticina Font.\nLa supervivència econòmica també està compromesa en el cas de les colles més grans. Segons una enquesta feta a les colles, la gran majoria confien que podran trampejar la situació perquè sense activitat no tenen ingressos ni despeses. En una situació es troben les colles més grans. «Les que tenen hipoteques, lloguers i una gran estructura necessiten com sigui els ingressos que preveien», assenyala el vicepresident de la Coordinadora. Per això, l’entitat manté converses amb la Generalitat i confia que les diferents administracions acabin materialitzant les subvencions acordades. «És una de les grans preocupacions de moltes de les colles», apunta Font.\nPer a la Joves de Valls, la canalla és el principal problema. «La canalla creix i no en fas de nova, ens faltaran falta petits per fer d’aixecadors i enxanetes», assenyala el cap de colla de la Joves Xiquets de Valls, Jaume Martí. Això comportarà moltes variacions a partir del pis de sisens, però a priori no suposarà canvis a nivell de troncs. La Joves creu que l’estat de forma no es perd. Són molts els castellers que mantenen la forma física fent exercicis a casa. «De fet, el nivell de la colla el marca molt la canalla», insisteix Martí. «Com més tardem més ens costarà, però que recuperarem el nivell no en tinc cap dubte», afegeix el cap de colla.\nPel fet de moure molta canalla i també gent gran, els diables vermells consideren que la temporada castellera no pot tornar a arrencar fins que la situació sigui del tot segura i no es corri cap risc. «No hi haurà temporada fins que no hi hagi una vacuna», opina Martí. Als de la camisa vermella no els inquieta tant haver perdut actuacions concretes o, fins i tot, el Concurs de Castells d’enguany, sinó desconèixer quan es podran tornar a fer castells. Sense ingressos ni tampoc despeses, la crisi del coronavirus no ha esquitxat econòmicament la Joves, que té local en propietat. Això sí, ha paralitzat l’adquisició d’un local adjunt per fer obres.\nEls Castellers de Vilafranca treballen amb la previsió que enguany hi haurà temporada malgrat la crisi sanitària. «Potser començarem al juliol i acabarem per Santa Llúcia al desembre, però temporada n’hi haurà», assegura a l’ACN el president de la colla, Carles Mata. En aquest calendari incert, confien que se celebrarà el concurs de Tarragona a l’octubre. Amb tot, Mata apunta que caldrà rebaixar l’ambició d’altres anys: «Potser es guanyarà el concurs amb el 3 i el 4 de 9», apunta, tot insistint que «caldrà focalitzar la feina en tres construccions, no més».\nDurant el confinament, els Castellers de Vilafranca treballen la forma física amb una hora diària de classes teledirigides, mentre la canalla ho fa amb jocs i gimcanes dissenyades expressament. Mata assegura que «fer castells és com anar en bicicleta, no s’oblida pas», de manera que preveu una bona condició física del grup un cop puguin tornar a alçar construccions.\nPel que fa a l’impacte econòmic que pugui tenir el confinament i les restriccions derivades del coronavirus, Mata lamenta que s’ha cancel·lat diverses diades castelleres i això ha repercutit en la caixa de l’entitat. Tampoc han pogut ingressar un cèntim a través dels tradicionals tallers i demostracions. «De moment tenim més despeses que ingressos», reconeix Mata, que es mostra tranquil per la solvència de la colla «sempre i quan la situació no s’allargui gaire mesos».\nEl cap de colla de la Colla Vella dels Xiquets de Valls, Albert Martínez, té molt clar que és el més important quan es puguin tornar a fer castells: «Poder-hi ser tots». Assegura que no li preocupa el nivell que agafi la colla, sinó que el rellevant és poder-se trobar al local i fer construccions. «M’és molt indiferent el que portem per Santa Úrsula, per exemple. Si hem de fer un 4 de 7 , farem un 4 de 7», explica. I creu que el públic ho agrairà: «Si podem anar a Sant Fèlix i hem de fer castells de 7, estic convençut que la plaça aplaudirà molt perquè serà el màxim que tindrem en aquell moment, i serà reconegut».\nUn dels punts on caldrà incidir és la canalla. Martínez apunta que enguany no han fet cap assaig i que, a aquestes alçades, els més petits ja hauríem d’haver fet «entre 50 i 55 castells de 7». Un rodatge que condicionarà la colla però que, insisteix, considera molt secundari. El posicionament, lògicament, és el mateix pel que fa al Concurs de Castells. El cap tècnic de la Vella defensa que se celebri: «El Concurs ha servit moltes vegades per trobar-nos i motivar-nos en un any que no ha estat bo. Jo el mantindria, i si podem fer castells serà una gran festa», explica.\nEl que sí li preocupa és l’aspecte econòmic, ja que sense diades, les colles no tenen ingressos, mentre que hi ha despeses fixes que es mantenen, com les assegurances o el manteniment del local. «Si no rebem una ajuda de la Generalitat o dels ajuntaments, tot el món casteller tindrem problemes», pronostica. Tot i això, es mostra convençut que les administracions donaran un cop de mà a tota la cultura popular.\nJove Xiquets de Tarragona: «Cal veure quan podem tornar i amb l’energia»\nEl cap de colla de la Colla Jove Xiquets de Tarragona, Gorka Bertran, coincideix en molts aspectes amb Martínez. Per ell, és evident que la temporada serà molt diferent. En el cas de la seva formació a aquestes alçades ja haurien fet «quatre o cinc diades», «i la sensació és que en seguiran caient». «Ho hem d’assumir i acceptar, però sense perdre la il·lusió i les ganes que més endavant podrem fer alguna cosa», comenta.\nSobre el nivell tècnic de la colla, lamenta que enguany s’havien plantejat fer tres assajos per setmana, i al final no n’hauran fet cap durant mesos. «Som una colla que va molt pas a pas per fer els grans castells. El que marcarà el curs és veure en quin moment hi podem tornar i amb quina energia torna la colla», assenyala. També tindrà incidència en el que pugui fer la canalla. Tot i això, és optimista i assegura que «són els que més ràpid aprenen». A més, es mostra convençut que quan puguin tornar a obrir el local intentaran recuperar el temps perdut assajant més del previst inicialment. «És un repte més, comenta».\nVictor Payerol, cap de colla dels Capgrossos de Mataró ha explicat que han hagut de suspendre totes les actuacions a casa que tenien previstes fins el 26 d’abril. «Ens ha afectat tot el calendari, hem perdut actuacions destacades com la de la Festa Major de Terrassa, el 5 de juliol», ha comentat. Així mateix ha dit que també penja d’un fil la de Les Santes. «Sóc bastant pessimista pel que fa al primer tram de la temporada, quedarà molt tocat a nivell d’actuacions», ha assenyalat.\nPel que fa al Concurs de Castells, ha apuntat que com a colla no han establert un posicionament clar sobre si s’ha de celebrar o no. Amb tot, ha apuntat que a títol personal considera que «prendre una decisió ara seria precipitat». Payerol considera que pel món casteller i per la cultura catalana «seria una gran notícia que es pogués dur a terme aquesta festa dels castells». Des del seu punt de vista s’hauria de prendre una decisió en el darrer moment i mantenir-la «sempre i quan no hi hagi perill evident i es compleixin les mesures sanitàries necessàries».\nEl cap de colla dels Capgrossos reconeix que el coronavirus tindrà un impacte important en la colla i en la qualitat dels castells que podran assolir-se aquesta temporada. «Si en una temporada normal sabíem que podriem arribar a Santes amb garanties de poder afrontar els castells de nou, ara haurem de ser conscients que si reprenem l’activitat després de Santes trigarem mesos a posar-nos a to, necessitarem fer una readaptació i no arribarem a màxims», remarca.\nPayerol ha explicat que la colla ha seguit cobrant les quotes, però adverteix que han perdut els ingressos que percebien de les actuacions que han hagut d’anar suspenent. «Estem intentant pactar una moratòria del lloguer del local amb l’empresa pública que n’és propietària, però per ara no ho hem aconseguit», lamenta. Tot plegat dibuixa un escenari poc optimista pels mataronins: «Aquest 2020 el balanç serà negatiu i tindrem una pèrdua d’ingressos que tot i no ser molt elevada ens afectarà», ha reconegut.\nPels Minyons, l’objectiu és «tornar a fer castells»\nJesús Rodríguez, president dels Minyons de Terrassa, assegura que l’objectiu d’aquest 2020 ha de ser «tornar a fer castells». Lamenta que la situació actual els hagi fet perdre el primer tram de la temporada i sobretot una de les actuacions més importants per la colla, la de la Festa Major. «Ha estat un cop molt dur, però som conscients que la prioritat ara és aturar la pandèmia», ha reconegut.\nEl president dels camises malva adverteix que quan es pugui reprendre l’activitat «s’haurà de començar a treballar des de zero» perquè abans que es decretés l’estat d’alarma només s’havien pogut fer tres assajos. «Arribarem fins on puguem perquè l’èxit d’aquest any no resideix en el nom del castell sino en poder tornar a tirar castells a plaça», ha indicat.\nEn referència a la situació econòmica, ha dit que poc abans del confinament van posar-se en contacte amb la Coordinadora de Colles Castelleres per saber com havien de procedir les colles en cas que se suspengués una part de la temporada i si hi hauria possibilitats de pal·liar les pèrdues. «Se que s’estan fent coses i confiem en tenir el suport de les institucions», comenta.\nTot i això, reconeix que la situació és delicada perquè tenen una hipoteca del local que s’ha d’anar pagant cada mes. «És una despesa fixe important i estem treballant amb diferents escenaris per poder-hi fer front», ha apuntat.


abril de 2022 | Escola Pare Poveda\nEls nens i les nenes de 1r han conegut la vida i l’obra de la poetessa mataronina Lola Casas. Han descobert i han après poemes, endevinalles i contes que ha escrit al llarg de la seva vida. Han treballat amb diferents propostes: omplir buits en un poema, han retallat les parts d’un poema i les han hagut de llegir, han confegit un poema per grups cooperatius i han escrit de manera autònoma un dels seus poemes sobre els MOCS… També han esbrinat dos de les endevinalles que va escriure. Ha estat una experiència molt enriquidora!\nTambé hem treballat a l’artista Yayoi Kusama a través de diferents activitats: visionant una presentació sobre la seva vida, dibuixant i pintant una carbassa, creant un bol de fang, decorant una samarreta i pintant el seu autoretrat. Totes aquestes activitats les hem portat a terme seguint l’estil de l’artista.\nEns apropem a l’univers de Gianni Rodari i Lola Anglada\nEls nois i noies de sisè hem tingut el plaer de treballar els següents artistes referents en les seves disciplines: Gianni Rodari i Lola Anglada.\nHem descobert aspectes de la vida i obra de Gianni Rodari a partir d’una cerca individual i d’una reflexió compartida que hem materialitzat en un eix cronològic per mostrar diversos moments clau de la seva vida.\nEns hem aproximat a la seva obra a través de la lectura del seu conte estrella: “Contes per telèfon”. Una lectura que ens ha acompanyat al llarg del primer i segon trimestre i ens ha permès descobrir diverses estratègies d’escriptura creativa. Hem tractat de posar-les en joc tot creant el nostre propi llibre amb recull de contes a l’estil Rodari: hem reinventat contes clàssics, hem aplicat binomis fantàstics i creat mons imaginaris.\nA través de la lectura d’aquesta obra també hem realitzat processos de coavaluació lectora, tot fixant-nos en la fluïdesa, entonació, velocitat lectora i pronunciació dels nostres companys i companyes. A més a més, ens ha servit per marcar-nos objectius personals que ens permetessin millorar la nostra capacitat lectora.\nL’artista Lola Anglada ens ha obert l’univers de la il·lustració així com també de la literatura.\nL’hem conegut a través de les paraules de la Pilarín Vallès, Montserrat Carrió, Teresa Sanz i Núria Rius. Quatre persones que la coneixien de ben a prop i a partir de les quals hem sabut com era la Lola il·lustradora i escriptora així com la seva vessant més personal com a dona i feminista. N’hem deixat constància a partir de l’elaboració de diversos tríptics que aborden totes les facetes de l’artista.\nPer tal d’acostar-nos a la Lola des de la vessant més plàstica, hem realitzat reproduccions de les seves obres i també il·lustracions amb un to crític i irreverent, tal i com feia ella. A través dels seus dibuixos, contes i sàtires hem pogut transportar-nos i copsar el relat d’una època, la Guerra Civil, així com el paper de la dona en aquell temps.\nAmb tot plegat hem descobert dues persones que ens han mostrat com lluitar per uns ideals a través de l’art.\nDesitgem que gaudiu tant com nosaltres d’aquesta troballa!\n2n: Miquel Martí i Pol i Antoni Gaudí\nAquest trimestre hem treballat un projecte sobre el poeta català Miquel Martí i Pol.\nHem llegit dos poemes d’aquest autor. Pa amb oli i sucre i Pa amb xocolata. Dos poemes que estan dins d’un llibre que té molts poemes sobre el menjar. Bon Profit!\nTambé hem conegut la seva biografia. I finalment cadascun de nosaltres ha fet un poema de Pa amb melmelada de maduixa. Amb l’alut de la cuinera vam fer la melmelada de maduixa i ens la vam menjar. Estava boníssima.\nSaps qui era Antoni Gaudí? Sabries explicar què és el modernisme? Has estat mai al ParK Güell? Aquestes preguntes i moltes més les saben contestar els alumnes de segon perquè s’han convertit en uns experts de Gaudí i el Modernisme.\nA partir d’un projecte dedicat a l’artista Antoni Gaudí, els alumnes de segon, aquest trimestre hem treballat la seva vida i les seves obres més conegudes. Sabem que des de petit, va estar envoltat de paisatges naturals, els observava i els transformava en la seva imaginació, per aquest motiu va fer obres tan creatives com la Casa Batlló, La Pedrera (Casa Milà), la Sagrada Família, el Parc Güell…\nVam realitzar una sortida al Park Gúell per veure en primera persona una de les grans obres. Ens va impressionar molt!!!\nTambé a la classe d’ARTS & CRAFTS ens hem convertit en artistes, i hem fet un trencadís amb un marc de fotos, una tècnica proposada per Gaudí i molt present a l’arquitectura modernista.\n4t: Jaume Plensa i Christine Nöstlinger\nCONEIXEM A LA CHRISTINE NÖSTLINGER I A JAUME PLENSA\nAquest trimestre, els nens i nenes de 4t ens hem endinsat en dos projectes; el primer tracta de conèixer a una autora molt coneguda arreu del món, la Christine Nöstlinger, i el segon consisteix a descobrir el món tan fantàstic de l’escultor català Jaume Plensa.\nPer saber més sobre la Christine Nöstlinger vam començar buscant informació de la seva vida. Vam descobrir el seu nom complet, els orígens, la seva infantesa i joventut, els seus amors, els llibres que ha fet i els premis que ha obtingut… I una vegada vam tenir tota la informació, vàrem crear la seva biografia.\nTambé vam crear un tríptic amb la informació més rellevant, destacant els aspectes més importants per nosaltres. També vam fer un joc d’omplir buits i encertar la resposta correcta per saber si havíem entès com havia sigut la vida de l’autora.\nPer saber l’estil de la Christine Nostlinger vam llegir un llibre tots junts que va escriure l’any 1984 titulat “Estimada Susi, estimat Paul”. Després, vam crear dos diaris conjunts, recreant l’estil de l’autora.\nEn l’àrea de llengua anglesa vam conèixer a l’escultor català Jaume Plensa. Vam fer tots junts la seva biografía. Després hem reproduït a l’aula de plàstica diferents escultures que ell ha fet, entre elles hem fet un cap gros i una cortina de lletres.\n3r: Pablo Picasso i Joana Raspall\nAquesta setmana posem punt final a dos projectes que ens han estat acompanyant des de principi de curs i que ens han ensenyat moltes coses sobre l’art i la literatura.\nPer una banda, hem conegut a Pablo Picasso, un dels pintors més importants del segle XX: hem llegit un conte sobre la seva vida, hem escrit la seva biografia en anglès, hem posat en pràctica algunes tècniques pictòriques que no coneixÍem i hem descobert les diferents èpoques o estils que més el caracteritzaven…\nPerò sens dubte, el més divertit ha estat convertir-nos en veritables artistes en cadascuna de les sessions d’Arts & Crafts! Hem creat retrats cubistes ben divertits, hem après a fer servir els colors freds del seu “període blau” i fins i tot hem reproduït a escala la seva obra més coneguda: El Guernica.\nD’altra banda, hem treballat la poesia gràcies a la Joana Raspall. Sabíeu que va viure 100 anys i que va dedicar gran part de la seva vida a escriure poemes? Per això en té moltíssims!\nDe tots aquests, n’hem fet servir uns quants a la classe: alguns per treballar la comprensió oral, altres per identificar quines són les parts d’un poema i d’altres per recitar-los en veu alta. Però no tot ha sigut llegir! També hem imaginat i escrit en grup els nostres rodolins i individualment el nostre propi poema. La veritat és que és més difícil del que sembla això de trobar rimes… però ens hi hem esforçat molt!\nEsperem que us agradin molt totes les nostres produccions!


Espanya registra 30.587 nous casos de covid-19 amb 18 defuncions més des de dimarts – La Manyana\nACN / Pla obert d'un treballador d'Arfon Fruits fent-se la PCR d'automostra. Imatge del 4 de maig de 2021.\nEspanya ha registrat 30.587 nous positius de covid-19 i 18 defuncions més des de dimarts. D’aquesta manera, la xifra d’infectats des de l’inici de la pandèmia el març del 2020 és de 4.219.723 i la de víctimes és de 81.166, amb una incidència acumulada a 14 dies de 644,5 infeccions per cada 100.000 habitants. Catalunya encapçala els contagis en els últims 7 dies amb 44.028 casos, 1.000 menys que ahir, però gairebé el doble que el següent territori, Madrid amb 23.006. A Andalusia n’hi ha hagut 18.351, al País Valencià 13.033 i a Castella i Lleó 10.002. Des de l’inici de la pandèmia, Catalunya és on més contagis s’han acumulat, amb 785.624 casos, seguida de Madrid amb 778.350. En tercer lloc, més lluny, Andalusia amb 669.852.\nPel que fa a les defuncions, el Ministeri de Sanitat xifra en 81.166 el total de morts per coronavirus arreu de l’Estat espanyol, 18 més que dimarts. En els darrers 7 dies hi ha hagut 67 víctimes mortals, de les quals Andalusia n’ha registrat 20 i les Illes Canàries 9. A Castella i Lleó n’hi ha hagut 8 i tant a Catalunya com a Madrid n’hi ha hagut 6. A 7 Comunitats Autònomes no n’hi ha hagut cap l’última setmana.\nEl 63,1% de persones amb una dosi i el 52,1 amb totes dues\nLa comunitat que més dosis ha rebut ha estat Andalusia 9.712.680 i fins ara n’ha administrat el 96,3% (9.357.953). Astúries ha injectat fins ara el 98,1% de les dosis que ha rebut (1.321.136 d’1.346.465), mentre que Melilla és el territori amb el percentatge més baix a dia d’avui, amb el 81,8% (78.299 de 95.740).


Pràctiques de programació Codi: 05.555 Crèdits: 6\nEn l'assignatura de Fonaments de Programació heu adquirit els conceptes bàsics de programació dins del paradigma clàssic o procedimental. En aquesta assignatura es busca ajudar a l'estudiant a acabar d'assimilar aquests conceptes bàsics de programació, aprofundint en alguns d'ells.\nFins a aquest moment, els problemes proposats es podien resoldre amb la utilització de les eines i conceptes teòrics explicats en els mòduls de teoria, seguint unes guies de bones pràctiques de programació. L'objectiu final de l'estudiant era l'obtenció d'un codi que resolgués el problema. En la resolució de problemes reals, però, l'obtenció de solucions informàtiques per resoldre problemes concrets és una tasca d'enginyeria, on la creativitat i perícia del programador pot ser la diferència entre arribar a una solució o que el projecte fracassi.\nNo existeixen receptes màgiques per a trobar solucions factibles a tots els problemes als que un programador es pot enfrontar al llarg de la seva vida professional. La única manera de que l'estudiant desenvolupi les capacitats d'abstracció de problemes i plantejament eficient de solucions, és mitjançant la creació dels seus propis mecanismes, cosa que només s'aconsegueix amb la pràctica. Per tant, aquesta serà una assignatura majoritàriament pràctica, on l'estudiant haurà d'afrontar problemes més complexes i tenir en compte aspectes d'optimització del codi per trobar solucions que no només funcionin, sinó que també siguin eficients en termes de velocitat i d'utilització de la memòria.\nSeguint amb el que s'ha iniciat a l'assignatura de Fonaments de Programació, aquesta assignatura utilitzarà el llenguatge de programació C per tal de codificar les solucions als problemes proposats.\nAquesta assignatura aprofundeix en els conceptes introduïts en l'assignatura Fonaments de Programació, i per tant es dona per assolit tot el seu temari. Donat que els conceptes introduïts en aquesta assignatura es recolzen en els conceptes bàsics de programació, si l'estudiant accedeix a aquesta assignatura sense haver assimilat els coneixements bàsics de Fonaments de Programació necessitarà molt més temps per a resoldre les tasques proposades, trobant-se amb una dificultat molt major per entendre els mòduls.\nÉs important que al final de l'assignatura l'estudiant hagi assolit un alt nivell de programació dins el paradigma clàssic, donat que en successius semestres s'introduirà la programació dins el paradigma de la programació Orientada a Objecte, dins l'assignatura de Disseny i Programació Orientada a l'Objecte.\nL'assoliment d'un bon nivell d'algorísmica i programació és la base per a l'exercici professional dins de l'àmbit del desenvolupament d'aplicacions informàtiques, i en la majoria de les tasques que requereixen automatització de processos o simulació d'esdeveniments. A més a més, la capacitat d'abstracció a l'hora de resoldre un problema en la programació, resulta de gran utilitat en altres aspectes de la vida professional dels enginyers, creant bons hàbits de treball i una correcta estructuració i organització de les tasques.\nA més a més, el llenguatge de programació C utilitzat en les pràctiques de l'assignatura és un llenguatge que s'utilitza àmpliament en tot tipus de problemes i àmbits, havent estat utilitzat com a font d'inspiració de molts altres llenguatges més moderns, el que us donarà la capacitat d'aprendre nous llenguatges de programació de forma senzilla.\nEls coneixements previs per a la realització de l'assignatura son els que s'especifiquen com a continguts a l'assignatura de Fonaments de Programació. En especial, cal tenir un bon coneixement en la formulació d'algoritmes i en les tècniques de programació estructurada. També és necessari tenir facilitat en la codificació d'algorismes en llenguatge C.\nDonat que aquesta assignatura és la continuació de Fonaments de Programació, es recomana tenir-la superada. En cas d'estudiants amb possibilitat de convalidar Fonaments de Programació, cal tenir en compte que per al correcte seguiment de Pràctiques de Programació cal disposar dels següents coneixements:\nConceptes bàsics de la programació estructurada\nFlux d'un programa\nEstructures de control condicional i iteratives\nModularitat: Definició i implementació d'accions i funcions\nVectors i matrius\nTuples i taules\nTipus Abstractes de Dades bàsics (cues, piles i llistes)\nNocions de Recursivitat\nÚs memòria dinàmica\nConeixement bàsic del llenguatge de programació C.\nCom a estudiants de Pràctiques de Programació tindreu accés a tots els materials de Fonaments de Programació, però el temps de dedicació a l'assignatura i la seva dificultat será molt major en cas de no tenir nocions bàsiques d'aquests continguts.\nCompetències dins del Grau\nConeixements bàsics sobre l'ús i la programació dels ordinadors, sistemes operatius, bases de dades i programes informàtics amb aplicació a l'enginyeria.\nLa competència central d'aquesta assignatura és que l'estudiant assoleixi la capacitat de dissenyar i construir aplicacions informàtiques mitjançant tècniques de desenvolupament, integració i reutilització.\nL'assoliment d'aquesta competència requereix treballar en les següents competències específiques:\n1) Saber escriure i implementar un algorisme que satisfaci uns requeriments preestablerts aplicant la metodologia més adient.\n2) Saber calcular la complexitat d'un algoritme i ser capaç de comparar les eficiències de les diverses solucions possibles per resoldre un problema donat.\n3) Conèixer en profunditat els llenguatges i eines de programació (IDE) més actuals i populars.\n4) Conèixer els diferents mecanismes per executar una aplicació (Compiladors, intèrprets, etc.).\n5) Conèixer profundament els recursos existents per a depurar un programa.\n6) Saber implementar (codificar) qualsevol disseny de programari.\n7) Saber escollir la estructura modular i de dades necessària per tal de construir una aplicació informàtica.\n8) Ser capaç d'entendre algoritmes i programes escrits (en un llenguatge de programació concret) per altres persones, així com conèixer els algoritmes i components de biblioteques més acceptats per a problemes concrets (ex. Manipulació de dades, etc.).\n9) Conèixer les bones pràctiques de programació (tabulació, comentaris, documentació, política de noms, etc.).\nEn aquesta assignatura es treballa en els següents blocs temàtics:\n1) Disseny descendent.\n2) Formalització d'algoritmes.\n3) Tiipus Abstractes de Dades\n5) Tècniques d'anàlisi d'algoritmes (complexitat algorítmica i eficiència).\n6) Algoritmes de cerca i classificació (cerca lineal, cerca binària, mètode de la bombolla, ordenació per inserció, ordenació per selecció, etc...).\nA nivell pràctic es veu:\n1) Introducció a les eines de programació: Entorn de desenvolupament (IDE), compilador, intèrpret i depurador.\n2) El llenguatge de programació C.\n3) Gestió de la memòria.\n4) Entrada i Sortida.\n5) Implementació d'algoritmes complexes.\nEstructures de dades bàsiques PDF\nMàquina virtual Fonaments de programació / Máquina virtual fundamentos de programación Programari en línia\nMaterials de programació Web\nPràctiques de programació Web\nAquesta assignatura utilitzarà com a font de referència principal:\nMaterials de Programació: Materials en format web que contenen les informacions teòriques i exemples pràctics necessàris per al seguiment de l'assignatura.\nPer alguns temes del curs d'utilitzarà el llibre "Manual d'Algorítmica", escrit per Jesús Bisbal Riera, i que trobareu a la bibliografia de l'assignatura. En aquest llibre trobareu les explicacions teòriques i exemples.\nAls recursos de l'aula de laboratori trobareu:\nManual del llenguatge C: Manual bàsic de programació en C.\nGuia d'estil de programació en C.\nJesús Bisbal Riera. Manual d'Algorísmica. Recursivitat, complexitat, i disseny d'algorismes. Editorial UOC, 2009.\nEl seguiment de l'assignatura es farà mitjançant la guia d'estudi, disponible en els materials web de l'assignatura. Aquesta guia indica per cada setmana quins continguts teòrics cal estudiar i quines activitats pràctiques s'han de realitzar.\nLes activitats d'avaluació continuada contenen exercicis de caire més teòric, amb petits exercicis pràctics.\nLes pràctiques consisteixen en la realització d'un projecte de programació de forma incremental.\nOpció per superar l'assignatura: (AC+Pr) + PS\nFinal Continuada (FC)= (AC+Pr)\nAC = 60 %\nL'avaluació continuada constarà de 4 PACs, les quals us introduiran els conceptes necessaris per realitzar les pràctiques. Per obtenir una nota de No Presentat, cal haver lliurat com a màxim dues PACs, altrament s'obtindrà la qualificació corresponent al promig de qualificacions obtingudes a les PACs (Les PACs no entregades es compten amb una qualificació de "D-zero"). Les qualificacions de les PAC es ponderaran segons els pesos següents: PAC1 [10%], PAC2 [35%], PAC3 [20%] i PAC4 [35%].\nTambé s'ha de realitzar una pràctica obligatòria, dividida en tres entregues (Pràctica1, Pràctica2 i Pràctica3). Es requereix obtenir una qualificació mínima de 5 a la nota final de pràctiques. Per obtenir una nota de No Presentat, cal haver lliurat com a màxim un dels lliuraments de Pràctiques, altrament s'obtindrà la qualificació corresponent al promig de qualificacions obtingudes als lliuraments efectuats, ponderant la nota segons els pesos següents: Pràctica1[15%], Pràctica2[25%] i Pràctica3[60%]. Els lliuraments de Pràctiques no entregats comptaran amb una qualificació de "D-zero".\nPer poder realitzar la Prova de Síntesi, cal tenir la nota mínima tant de l'AC com de la Pr.\nEl model de l'assignatura és (AC+Pr) + PS\nL'assignatura es pot superar a partir de l'avaluació continuada (AC), la pràctica (Pr) i la prova de síntesi (PS).\nPer a obtenir la nota final de l'assignatura cal seguir dos passos:\nFC = Nota AC i pràctica = 0,6* (Nota d'AC) + 0,4 * (Nota Pràctica).\nNomés es farà aquest càlcul si la nota de la pràctica és igual o superior a 5. Per poder realitzar la prova de síntesi, aquesta nota conjunta ha de ser igual o superior a 5. Si la nota de la pràctica és inferior a 5, l'assignatura està suspesa. Si la nota FC és inferior a 5, l'assignatura està suspesa.\nNFA = Nota Final Assignatura = 0,7 * (Nota d'AC i pràctica) + 0,3 * (Nota de la prova de síntesi).\nNomés es farà aquest càlcul si la nota de la prova de síntesi és igual o superior a 3,5. Si la nota de la prova de síntesis és inferior a 3,5, l'assignatura està suspesa.\nDe cadascuna de les activitats d'avaluació del curs (PACs i Pràctiques), a més de les solucions publicades a l'agenda de l'aula, els estudiants en el llindar de l'aprovat (C+/C-), rebran un feedback personal en què es comenten els errors comesos i es donin indicacions de millora.\nAquest feedback es rebrà mitjançant el mateix aplicatiu de lliurament i registre d'AC en la data de publicació de les qualificacions de cada activitat.


> Recursos > trasllat > com treure d'àudio de AVI\nTé vídeo amb més d'una pista d'àudio i volen treure aquell innecessària? O volen extreure l'àudio, so o música de fons de qualsevol arxiu de vídeo, vídeos de YouTube i pel·lícules casolanes? Bé, el que necessita és un transportista d'àudio fàcil d'utilitzar. Aquest article següent introduirà una instrucció pas a pas damunt com utilitzar vídeo fort editant programari - Wondershare Filmora (originàriament Wondershare Video Editor). Amb això, pot extreure àudio d'arxius de vídeo com AVI, MP4, FLV, AVI, ect i guardar-los en diferents formats.\n1 Afegir l'arxiu AVI al programa\nPer començar utilitzar Wondershare Filmora (originàriament Wondershare Video Editor), descarregar i instal·lar el programa. Obrir l'arxiu AVI que voleu editar aquest vídeo programari d'edició. Podeu arrossegar i deixar anar el fitxer en el programa o feu clic a "Importa". Llavors l'arxiu d'AVI apareixerà en l'element multimèdia a prop el presentar vidre.\n2 Treure l'àudio d'arxiu d'AVI\nLlavors arrossegar l'arxiu AVI a la cronologia de vídeo per començar a editar. Bé fer clic a l'arxiu i seleccioneu "Àudio separar". L'àudio es mostrarà automàticament la cronologia d'àudio. Feu clic a la pista d'àudio que voleu eliminar i premeu el botó "Cancel·lar" al seu teclat. Alternativament, podria clic correcte a la pista i seleccioneu l'ordre de "Suprimir".\nConsell: Si voleu afegir un nou àudio arxiu amb el vídeo, només arrossega i deixa-ho a la cronologia d'àudio. Llavors dobli fer clic per editar-lo en el panell d'edició. Podeu canviar la velocitat que juga, volum, to, etc. com li agrades. També pot colpir "Record una veu en off" i s'endolla en la seva micròfon per enregistrar la vostra veu i afegir-lo al vídeo.\n3 Salvi l'arxiu nou\nDesprés d'això, premeu el botó crea per guardar-lo a un format adequat. El procés prendrà algun temps en funció de la longitud d'arxiu de sortida i la seva actuació informàtica. Quan l'extracció és més, trobar el seu arxiu a la carpeta de destinació i jugar amb el seu intèrpret de mitjans de comunicació. Per descomptat, també directament pot carregar l'arxiu nou a YouTube o gravar en DVD-tots els seva elecció!\nAra només segueixi el guia detallada damunt i fàcilment treure d'àudio des d'AVI o suprimir la banda sonora no desitjat. A més de treure d'àudio, també pot utilitzar Wondershare Filmora (originàriament Wondershare Video Editor) per dividir vídeo, fusionar vídeos en un, girar els vídeo, retallar i retallar el vídeo, afegir imatge vídeo, fer multi pantalla de vídeo i més. Només descarregui aquest ideal eina d'edició vídeo i enriquir la seva vida de vídeo.\nCom copiar OS a una empenta dura nova


L’Escola de Natura en acció!\nUn cop passades les festes de Nadal i Reis, a l’Escola ens posem en marxa per preparar els nous tallers que tindrem durant aquest segon trimestre de curs. Per això estem posant apunt un taller que hem renovat i que esperem ens permeti aproximar als...\nA l’Escola ens posem en marxa posant apunt un taller que hem renovat i que esperem ens permeti aproximar als i les estudiants al món del reciclatge: Fem sabó a partir d’oli usat.\nPlàstic Vegetal, la solució definitiva?\nL’any 2021 havia de ser el que marqués el final de les bosses de plàstics i de productes plàstics com les palletes i els coberts. En comptes d’això hem entrat en un any marcat per l’ús de guants, mascaretes i bosses que han disparat la fabricació de plàstic.


Mesa Sectorial de Serveis Generals (25/01/2022)\nCelebrada la Mesa Sectorial de Serveis Generals, s’han negociat les bases de les convocatòries de borses d’interins, pel procediment extraordinari, mitjançant d’una prova selectiva per cobrir, amb caràcter d’interinitat, places vacants del cos superior i administratiu a Mallorca i subaltern per a totes les illes.\nPel que respecta als cossos facultatius es convocaran borses de treball d’aquells ja exhaurides o a punto de fer-ho i es duran a terme mitjançant un sistema de concurs de mèrits simplificats (experiència en l’administració i nivell de català).\nAspectes més importants de les bases:\nLes proves corresponents a cada una de les borses dels diferents cossos es duran a terme el mateix dia i hora, per la qual cosa, només se podrà optar a un borsí. Del cos auxiliar i de gestió no hi haurà borsi ja que s’espera cobrir-lo amb l’examen de les oposicions.\nNivell de coneixements de llengua catalana exigible per a l’accés al cos:\n– SUPERIOR: C1 (nivell de domini)\n– GESTIÓ: C1 (nivell de domini)\n– ADMINISTRATIU: C1 (nivell de domini)\n– SUBALTERN: B1 (nivell llindar).\nEls temaris i preguntes que s’han negociat seran reduïts:\n– SUPERIOR: 30 temes, 50 preguntes + 5 de reserva. Consulta aquí el temari\n– GESTIÓ (DE MOMENT NO ES PUBLICARÀ JA QUE ESTÀ PREVIST ES CREI BORSÍ DE LES PROPERES OPOSICIONS) 22 temes, 40 preguntes + 5 de reserva. Consulta aquí el temari\n– ADMINISTRATIU: 18 temes, 30 preguntes + 5 de reserva. Consulta aquí el temari\n– SUBALTERN: 7 temes, 15 preguntes + 5 de reserva. Consulta aquí el temari\nPuntuació mínima per superar l’examen tipus test: 3 punts\nMèrits: l’únic que es valorarà serà el nivell de català, superior a l’exigit.\nLa data prevista de publicació de la convocatòria dels diferents borsins serà principis de febrer i la realització dels exàmens en maig.\nMás en esta categoría: « Convocatòria d'activitats formatives per al primer semestre del 2022 ASSEMBLEA LLEI DE TEMPORALITAT »


Visita al Parlament de Catalunya - Fundació Escoles Garbí Pere Vergés\nEls alumnes de 6è vam anar de visita al Parlament de Catalunya, ja que la nostra UT1 està relacionada amb la política i així va ser més fàcil entendre el funcionament d’aquesta institució tan important. Hem de dir que els companys de la classe Nautilus hi aniran més endavant ja que estan confinats i no han pogut fer la sortida.\nPer començar, vam passar per l’Arc de Triomf, de camí al Parc de la Ciutadella. Quan vam arribar, vam esmorzar en el jardí que hi ha just davant de l’edifici, on vam veure l’escultura de Josep Llimona, titulada “El desconsol”. Tot seguit, va venir en Xavier que era el nostre guia i en no res vam iniciar la visita.\nVam començar el recorregut en la sala de l’hemicicle que ens va sorprendre molt perquè era molt més petita del que es veu en la televisió, allà en guia ens va donar el privilegi de seure a les cadires on se situa la premsa i ens va explicar com s’organitzen els diputats.\nDesprés vam continuar visitant el Saló Rosa, el Saló Gris i el Saló dels canelobres. Per acabar la ruta, vam poder baixar per les Escales d’Honor com si fóssim uns autèntics polítics.\nVam finalitzar la sortida i vam tornar a l’escola amb transport públic. Ens va agradar molt i creiem que va ser una visita molt interessant i profitosa per concloure la Unitat de Treball.\nCarla D. i Abril L.\nConselleria de comunicació – Cronistes


El dijous 25 d’abril es va celebrar una nova sessió del cicle Societat, Creença i Pensament, Perspectives d’esperança en el context actual de crisi amb el títol «Una societat integadora. Treballant per la inclusió social», que com de costum va tenir lloc a la Sala Pere Casaldàliga de la Llibreria Claret. Aquesta vegada les integrants de la taula rodona d’aquesta sessió, que comptà amb una assistència de públic considerable, foren Gaspar Mora, doctor en teologia moral de la Facultat de Teologia de Catalunya, Lucía Caram, monja dominica, membre del patronat de la Fundació Rosa Oriol, i Jordi Roglà, director de Càritas de l’Arquebisbat de Barcelona; el moderador fou Eduard Ibáñez, director de Justícia i Pau.\nClaretians, 2 maig 13\nDesprés d’una breu introducció de la presentació dels participants en la taula, el moderador inicià el torn d’intervencions amb Gaspar Mora al qual li plantejà una doble pregunta sobre quins eren els pilars fonamentals de cohesió social d’un país per garantir la construcció d’una societat cohesionada i justa, i quina era la visió des de l’Església. Mora va respondre afirmant que el primer pilar fonamental és el respecte als drets humans i aquesta és l’aportació de l’església, defensant el seu caràcter universal i d’opció fonamental pels pobres. Una societat també està constituïda pels seus elements identitaris, així el segon principi a definir, és com valorar els trets identitaris d’un país i a la vegada valorar i acceptar les diferències, especialment de les minories més febles, com element positiu i integrador per la nostra societat. El tercer pilar, és el format per la conjunció del respecte a l’altre, el diàleg i la col·laboració mútua.\nSor Lucía Caram començà la seva intervenció responent al seu torn a la pregunta que li fou plantejada per Ibáñez de com valorava ella el grau d’integració de la nostra societat catalana i quins són els nous reptes per construir una societat integrada. Caram inicià la seva aportació afirmant que una societat integradora és de fet la que més s’apropa al Regne de Déu. Els que s’han d’integrar no són solament el que venen de fora, els d’aquí també s’han d’integrar per tal de poder viure tots junts en la una nova societat integrada, integració vol dir bidireccionalitat. Cal plantejar-se quin és model de societat que volem i quin nivell d’integració volem i si tenim una actitud i voluntat integradora. Acceptem la diferència com oportunitat d’enriquiment o la veiem com una amenaça i un perill? Per Sor Lucía, la nostra és una societat integradora a nivell cultural però ens consta molt més la integració a nivell econòmic i d’interessos, sobretot en aquesta situació actual de vulnerabilitat. Hem fet una part important en el camí d’acceptar les diferències dels altres, però encara en cal avançar més i sobretot acceptar els drets dels altres com els nostris propis.\nEl primer torn d’intervencions finalitzà amb Jordi Roglà, que a igual que els seus dos antecessors contestà a la triple pregunta que li plantejà el moderador, de que en el context actual de crisi econòmica i social, quins creia que eren els sectors mes exposats al patiment pels efectes de la mateixa, com els podríem ajudar des de la societat civil i quin paper juga l’administració. Roglà afirmà, que la realitat actual és la mateixa que ja assenyala l’evangeli respecte als quins són els més desfavorits, les vídues, que l’actual societat també inclouríem les famílies monoparentals, els infants i la gent gran. La diferencia entre nosaltres, els ben estants, i els altres, els pobres, radica en que nosaltres podem esperar que tot canviï o pugui millorar perquè tenim coixí, els pobres no poden esperar perquè no tenen coixí. S’ha passat de situació de pobresa a una situació de pobresa severa de no poder cobrir les seves necessitats bàsiques, s’està manifestant actualment la pobresa generacional en segon i tercer nivell, i no hi ha perspectives de canvi. El tema de la xifra de l’atur no és el principal problema, el vertader drama és que difícilment les persones que estan en aquesta situació tornaran a tenir treball.\nLa sessió continuà amb el plantejament de tres preguntes per part del moderador que deixà anar als tres ponents perquè les anessin responent de forma discrecional. Aquestes foren: Quins eres el motius d’esperança per poder-nos-en sortir com a país, i quines virtuts i coses positives hi veien; com a persones creients que es pot demanar de l’Església, i quines coses no estem fent i caldria fer; que li podríem demanar a l’administració i que no fa. La resposta fou unànime en afirmar que de l’administració no s’espera res. Hi ha el sentiment generalitzat que l’estructura social i econòmica actual és injusta, s’ha de canviar l’estructura de la democràcia de partits, no funciona. El canvi sorgeix de la base, no es tracta solament de votar quan toqui. Està sorgint una nova xarxa de corresponsabilitats socials, votarem, però demanarem que l’estructura sigui justa. A nivell personal cal una vertadera xarxa humana, cal una conversió personal, mitjançant l’estimació i el compartir que porti a la col·laboració mútua, aquest serà el motor del canvi des de la base, això ja s’està començant a donar. Hem tocat fons, el preu que està la gen està pagant un preu molt alt, però la crisi ha despertat el més íntim del nostre interior i aquest és el principal motiu d’esperança ja que les coses que no fa l’administració s’estan cobrint a base d’iniciatives privades. Hi quelcom nou que està sorgint i que té a veure amb l’evangeli, al que tots estem cridats, no podem excloure i estigmatitzar a ningú, cal la corresponsabilitat de tots.


TAC12 TV - Cap de setmana amb castells de nou i gamma extra\nCap de setmana amb castells de nou i gamma extra\nDilluns, 22 Juliol 2019 10:30\nCap de setmana casteller amb castells de Gamma extra a Les Santes de Mataró per part dels Castellers de Vilafranca i els Minyons de Terrassa. Al Camp de Tarragona han destacat els castells de 9 pisos de les dues colles vallenques.\nLa gamma extra ha tornat a aparéixer aquest cap de setmana al món casteller. Ho ha fet a la Diada de Les Santes, on tant els Castellers de Vilafranca per primer cop aquesta temporada com els Minyons de Terrassa per tercera vegada, van descarregar el 2d9 amb folre i manilles. Les dues colles el van acompanyar del 3d9 amb folre. Mnetre que el 4d9 folrat va tornar a resistir-se, ja que els verds nonñes le van pdoer carregar i els malves el van haver de desmuntar. Els locals Capgrossos de Mataró van descarregar el primer castell de nou del curs en forma de 3d9 amb folre.\nUn 3d9 amb forle que va sre el millor castell del cap de setmana per a les oclles vallenques. La Colla Vella el va descarregar al barii que porta el seu nom. Ho va fer en una atcuació on també va destacar l'espadat rosat, amb l'estrena enguany del 3d8 amb el pilar, al que van apcmpayar del 4d¡8 amb el pilar i el pilar de sis.\nPer la seva abnda, la Joves va dur el 3d9 folrat a La Riera de Gaià, pon també va descarregar el 5d8, el 2d8 amb folre i el primer vano de 6 de la seva història, demostrant també el seu bon moment amb el pilar. Al sue costat els Xiquets de Tarragona van descarregr el 3 i el 4d8 i els Castellers d'Altafulla van completar la clàssica de set\nI la Jove de Tarragona va tenir a Sant Cugat en el 4d8 amb l'agulla carregat el millor castell de la seva actuació, en el que va significar la primera caiguda lila del curs. El van acompanyar del 5 i el 3d8.\nMés en aquesta secció: « Creix la plantilla de treballadors de l'aeroport, però la UGT també demana que s'incrementin els horaris d'operativitat El Sunset Yoga, principal atractiu de l'estiu a Cambrils »


Maridar amb vi a Barcelona: un hàbit cada vegada més de moda\nTotal: IVA inclòs 0 €\nIniciNotíciesMaridar amb vi a Barcelona: un hàbit cada vegada més de moda\nXic Queviures et desvetlla tots els secrets de l'maridatge.\nMaridar amb vi és un costum que s'ha posat molt de moda a Barcelona durant els últims anys. No obstant això, moltes persones no porten a terme el procés de forma correcta. Per aquest motiu en Xic Queviures hem pensat que seria bona idea proporcionar unes pautes a seguir i uns consells perquè unir-se a la moda de maridar amb vi a Barcelona sigui d'allò més satisfactori.\nTenir en compte el menú com una cosa global\nLa majoria de sommeliers afirmen que l'elecció de el vi ha de fer-se pensant en el conjunt de menjars, i no diferenciant per plats com fan molts. Tot i així, cal escollir amb criteri. Un exemple senzill: cal servir un vi lleuger per davant d'un amb més cos, com és lògic.\nConceptes a tenir en compte: equilibri i pes\nPer aconseguir una harmonia amb el maridatge, cal conèixer el pes dels aliments i de el vi. Pel que al menjar respecte, és relativament senzill. Cal plantar-se com de pesada serà la digestió, estudiar les matèria primeres i el greix que els componen. Amb això ja estaria. En el cas del vi, és una mica més complicat. El seu pes variarà en funció de la intensitat de sabo i el cos. Això al seu torn vindrà determinat per factors com la quantitat d'alcohol, la quantitat i qualitat del raïm emprades en la seva elaboració i el període de maduració.\nLligar per associació o per contrast\nAquest és el major secret per maridar amb vi, ja sigui a Barcelona oa qualsevol lloc en què et trobis. Per associació el truc és tractar que el vi i el plat es complementin a la perfecció. Per contrast seria just el contrari, tractant d'ajuntar sensacions completament oposades i aconseguir així un equilibri. En ambdós processos és necessaris saber associar aspectes com la temperatura, la textura, el sabor, etc.\nDesitgem que el nostre article li hagi estat d'utilitat i l'animem a que s'uneixi als maridatges que organitzem a Xic Queviures, situat a l'Eixample de Barcelona. Per a més informació sobre els productes que oferim, no dubti en contactar amb nosaltres i en continuar llegint el nostre bloc.\nXic Queviures, maridar amb vi a Barcelona, ??maridatge a Barcelona.\nXic Queviures i Celler\nCasp 57 bis. 08010 Barcelona\nDilluns a divendres: de 9 a 15 h i de 17 a 20.30 h\nDissabtes: de 9.30 a 14.30 h.\n© 2022 Xic Queviures i Celler. Tots els drets reservats. Avís Legal Condicions Generals Política de Cookies Política de Privacitat


De la Rosa pilotarà el Ferrari en el lloc d'Alonso a Jerez - Esport3 - TV3 i Catalunya Ràdio\nDe la Rosa pilotarà el Ferrari en el lloc d'Alonso a Jerez\nFerrari ha donat a conèixer el seu programa de test de pretemporada, i la sorpresa és que Fernando Alonso no estarà present en els entrenaments de la primera setmana de febrer a Jerez. El seu lloc l'ocuparan Felipe Massa i Pedro Martínez de la Rosa. El pilot català debutarà d'aquesta manera amb l'equip de Maranello.\n25/01/2013 - 10.10\nDe la Rosa substituirà Alonso (foto: Reuters)\nFerrari i Fernando Alonso s'han posat d'acord perquè el pilot asturià no piloti el monoplaça que serà presentat la setmana que ve a Maranello fins els entrenaments que es duran a terme en el Circuit de Catalunya a partir del 19 de febrer. Els tests de Jerez començaran el 5 de febrer, i Felipe Massa serà l'encarregat de pilotar el nou Ferrari en les tres primeres jornades. Pedro Martínez de la Rosa, nou tercer pilot de l'equip, s'asseurà al volant del monoplaça vermell el 8 de febrer. Ferrari ha pres aquestes decisions, perquè sigui Massa el pilot que rodi el nou Ferrari, i perquè De la Rosa pugui conèixer com és el cotxe abans de procedir a la posada a punt del simulador de l'equip a la seva seu a Fiorano.\nAlonso cuidarà, mentrestant, la seva preparaciò física, però pilotarà el Ferrari en les tres primeres jornades de test a Catalunya. Massa ho farà el darrer dia de la primera tongada, i compartirà el volant amb Alonso en les quatre jornades d'entrenament de l'última setmana a Barcelona. En els primers tests de Jerez, Button i Pérez pilotaran dos dies el nou McLaren; Grosjean i Raikkönen, el nou Lotus-Renault; i Hulkenberg i Gutiérrez compartiran el volant dels Sauber. Els altres equips encara no han anunciat la seva formació.


L’Auditori i el Liceu | Escola Sant Jordi\nL’Auditori i el Liceu\nEDUCACIÓ INFANTIL 11-5-20 a les 10:15 a l’Auditori de Barcelona\nÀnecs, gallines, lloros, estruços i pingüins… ocells que volen, que neden, que corren i que canten i ballen al ritme de músiques d’èpoques i estils ben diferents. Melodies que, com les aus, viatgen i ens conviden a descobrir racons d’arreu del món.\nCICLE INICIAL 16-12-19 a les 11 al Gran Teatre del Liceu\nPETIT LICEU, “LA PETITA FLAUTA MÀGICA\nL’ocellaire Papageno ens explica les extraordinàries aventures que viu al costat del seu amic, el príncep Tamino. Junts volen rescatar la princesa Pamina, filla de la Reina de la Nit, a qui el malvat Sarastro ha fet presonera. Adaptació per al públic infantil feta per Comediants de Die Zauberflöte de Mozart. Un clàssic del Petit Liceu amb una escenografia llampant i molt atractiva que han vist més de 400.000 espectadors.\nCICLE MITJÀ 21-1-20 a les 11:45 a l’Auditori\nHÄENDEL AND FRIENDS\nT’imagines viatjar en el temps i en l’espai sense moure’t de la butaca? Navegar pels canals de la Venècia de Vivaldi, descobrir tots els racons del Versalles de Lluís XIV, o passejar pels carrers del Leipzig on va viure durant anys la família Bach…. Tot això i més de la mà de cinc músics especialistes en la interpretació amb instruments històrics.HÄENDEL AND FRIENDS\nCICLE SUPERIOR 17 d’abril a les 11:45 a l’Auditori


Pengen banderes feixistes a un carrer de sa Pobla\nEl veí del primer pis del número 23 del carrer Marina de sa Pobla ha penjat dues banderes feixistes enmig del carrer. Una bandera és l'espanyola amb l'escut de l'àguila franquista i l'altra és la bandera de Falange vermella i negra amb el 'yugo y flechas'.\nDiversos veïns de sa Pobla han denunciat l'exhibició de la simbologia feixista i les fotografies han corregut per les xarxes socials, i la policia municipal ha hagut d'acudir al lloc dels fets.\nCal recordar que el Parlament de les Illes Balears va aprovar, el març de 2018, la Llei de memòria i reconeixement democràtics per preveu sancions de fins a 150.000 euros per l'exhibició de símbols que enalteixin el franquisme.\nA sa Pobla, ara mateix. ? pic.twitter.com/F4Ma88Gzvj\n? Miquel Junk (@JunkMiquel) April 25, 2020\nPer random, fa 12 mesos\nEls feixistes estan tarats, d´origen. Tant que s´escuden darrere la contuitució franquista del 78, haurien de ser ilegals per llei.\nPer covid-lèxic, fa 12 mesos\nFer de balconazi no era això, no?! Sembla que ha confós es terme o ha adaptat s'afició de 'balconazi' a sa seva manera\nPer No tenen vergonya, fa 12 mesos\nPrimo de Rivera no va ser cap víctima de la Guerra Civil, perque no hi va haver cap guerra civil si no un cop d'estat duit a la màxima brutalitat, del que ell va ser víctima de la seva pròpia rebelió i sedició i de la traició dels seus propis companys, que no feren res per salvar lo.\nI si la Falange i totes aquestes mandangues estan legalitzades, cosa que ni hi haurien d'estar per tenir una ideologia perillosa i antidemocràtica, no els dóna cap dret d'envahir la via pública, i molt menys sense demanar permís ni pagar cap tasa d'ocupació.\nEmpegallits haurieu d'estar de defensar aquestes idees tan negres, però encara més de venir aquí a vomitar les.\nPer Lluís Felipe Lorenzo, fa 12 mesos\nCalvo: "Primo de Rivera és una víctima de la Guerra Civil"\nA més, Falange es va presentar a les eleccions el 2019, a Sa Pobla.\nPersonalment, no m'agrada Falange i és una situació ben trista, però es veu que el PSOE, beneficiat pel dictador Miguel Primo de Rivera, pare del fundador de Falange, conviu perfectament amb aquest moviment. Jo deman si l'esquerra que tenim, no ja la dreta, no és falangista. En qualque moment hem de reconèixer que el resultat de segles de nacionalsocialisme imperialista, per ventura 2100 anys, d'ençà que s'establí l'Imperi Romà, és impossible de fer net en un parell d'anys. Una idea seria semblar-se més a l'anarquisme i no cercar noves fórmules nacionalistes, que l'únic que fan és alimentar la competició. Tornar a la vida senzilla. Al "bonagentisme".\nLes "estelades" almanco no ha assesinat a ningú i no han deixat a milers de persones enterrades anonimament a les cunetes. Bossot, més que bossot\nPer El lado oscuro, fa 12 mesos\nMe dan más asco las estelada.\nPer Això sera un culebrot, fa 12 mesos\nEl que s'ha de fer és denunciar ho a l'ajuntament i a la Guàrdia Civil. I llavors seurer se a menjar pipes i crispetes veient com actuen.\n-De ser per conmemorar el bombardeix de Gernica per la legión Condor que precisament es va produir tal día com ahí o avui i que va produir un futimé de morts.- (Feixistes fills de pu….), eso.\nLa Guaria inCivil no sap a on és Sa Pobla.\nAixí com estan penjats aquests pendóns de la vergonya, si l' Ajuntament volgués, els podria multar i obligar a retirar les, perque no estan penjats a un balcó si no que son damunt una via püblica i fa molt mal efecte i bastant d'oi.


Música del món - David Escamilla - Catalunya Cultura\nwww.addendum.es Tienda de Guitarras en Valencia\nFitxa del programa Música del món:\nVols afegir-lo a la teva pàgina principal de la Ràdio a la Carta? David Escamilla...Això no és un programa de ràdio\nés un tros de vida!\nCada matí de 6 a 8 ens llevarem junts amb el ferm propòsit que ningú no ens prengui el nostre primer temps del dia, aquella estona sagrada d'obrir els ulls, adonar-nos que a fora de la finestra encara continua respirant el món, que la planta del pati segueix verda i que encara tenim energia per afrontar una nova pàgina de vida.\nNormalment, a aquestes primeres hores del dia, totes les ràdios fan el mateix!\nEns expliquen informacions que provenen del món exterior. Però nosaltres tan sols necessitem retrobar-nos amb nosaltres mateixos per tornar a creure en el miracle de cada dia...\nEn aquelles primeres hores tan sols volem connectar amb el nostre propi món interior, enfrontar-nos al mirall per reconeixer-nos, sentir que té sentit continuar endavant.\nAvui sortiràs al carrer sense presses\ncom si res no fos més important\nEls veritables protagonistes d'aquestes fràgils hores som cadascú de nosaltres! Els titulars dels diaris, els destacats dels butlletins de ràdio o les imatges televisives hauríen de parlar de nosaltres, de tots i cadascú de nosaltres. De tu i de mi, del teu veí del tercer, i de la tieta de Lleida, i del meu antic amic de Boston, i d'aquell amor adolescent que ves a saber què deu estar fent ara mateix...\nAra els protagonistes som nosaltres, encara som nosaltres!\nEl nostre gran error\nés que sempre pensem\nque tenim tant de temps...\nCada matí, entre les 6 i les 8, sintonitzant el teu aparell de ràdio en el dial de Catalunya Cultura, siguis allà on siguis, podràs compartir amb tots nosaltres aquest club matinal d'amics, un racó de comunicació a través del qual podrem posar en comú les nostres experiències humanes.\nPots enviar-nos, des d'ara mateix, un missatge electrònic a cultura.musicamon@catradio.com per tal de fer-nos sentir la teva veu (tot comentant-nos quina pel·lícula, espectacle teatral, llibre o exposició t'ha interessat més darrerament, dir-nos com comences el teu matí, què acostumes a esmorzar...).\n...perquè sempre podrem\nTots els matins escoltarem junts una tria serena de cançons, música blava amb ressonàncies d'aire i d'aigua, melodies sense temps d'ara mateix i de sempre...\nEntre una cançó i una altra aniran apareixent i fonent-se un mar d'idees, petites brúixoles de vida, lemes útils i poètics que ens conduiran a través de sensacions, emocions i pensaments.\nA més, cada matí, entrarà a la casa de la ràdio un personatge que compartirà el seu primer matí amb nosaltres. Ens dirà què li agrada fer quan es lleva, què és allò que no suporta, què acostuma a esmorzar...\nI també llegirem els diaris junts amb una mirada humana, deturant-nos en aquelles notícies que ens fan prendre consciència de la nostra precarietat o de la nostra grandesa, tot posant en comú les experiències dels grans protagonistes de l'actualitat amb la nostra propia i petita experiència vital.\nRealitza: David Escamilla\nHorari: de dilluns a diumenge de 06:00 a 08:00\nContestador: Tenim un contestador automàtic del programa per a tu, perquè volem sentir la teva veu. Truca al 93 414 57 25\nDilluns 2006-07-24 a les 7 hores\nDilluns 2006-07-24 a les 6 hores\nDiumenge 2006-07-23 a les 7 hores\nDiumenge 2006-07-23 a les 6 hores\nDissabte 2006-07-22 a les 7 hores\nDissabte 2006-07-22 a les 6 hores


Festival: El FIB 2015 frena la caiguda de públic | Cultura | EL PAÍS Catalunya\nEl FIB 2015 frena la caiguda de públic\nEl públic espanyol ha augmentat un 25% amb un cartell amb més pes dels grups locals\nCastelló 20 JUL 2015 - 12:07\tCEST\nEl públic durant un concert del FIB. Martí Domenech\nEl Festival Internacional de Benicàssim (FIB) que va dir adéu diumenge és el “que marcarà un canvi”, el que ha entrat en “una corba ascendent” per encarar una nova etapa que és, de fet, “recuperar l'espai que es mereix”. Melvin Benn, el britànic que l'any passat va prendre les regnes d'un festival que passava per una situació econòmica més que complicada, es mostra convençut que el certamen ha entrat aquest any en un punt d'inflexió. De moment, les xifres facilitades per l'organització demostren que, per primera vegada en anys, no s'ha perdut públic. I per això ahir, durant el balanç del que ha estat la primera edició que ha organitzat íntegrament (la del 2014 va arribar gairebé sense marge de maniobra), Benn ha parlat de canvi.\nEl promotor ha assegurat que aquest any hi ha hagut un augment del 6% en les vendes. Destaca que ha crescut la presència del fiber espanyol. Que aquest any hi havia més presència de públic local que en d'altres era una cosa que s'estava notant, ja sigui per un cartell enfocat al públic espanyol amb Los Planetas com a principal reclam o perquè així es comentava des del sector hostaler. “De gent hi ha la mateixa que l'any passat, però sí que hi ha més espanyols”, deia el regent d'un dels restaurants del principal carrer de Benicàssim. El director ha acabat revelant les dades. “La presència del públic espanyol sembla que ha augmentat un 25% aquest any”, ha dit.\nEn total, han passat pel recinte de concerts 115.000 fibers repartits en els quatre dies: 30.000 diaris des de divendres i 25.000 dijous. D'aquests, la meitat han estat britànics i el 45%, espanyols. El 5% restant ha estat públic d'altres llocs. Per Benn, aquestes dades són una “declaració d'intencions” per saber cap on anirà el seu regnat al FIB. L'any passat ja va anunciar que volia fomentar l'arribada d'espectadors d'altres punts d'Europa i no centrar-se en els anglesos. Diumenge va puntualitzar que la seva visió és “europeista” i que el seu objectiu no passa per buscar el fiber espanyol, malgrat el seu notable increment en l'edició que ahir va tancar les portes i que va acudir a la cita musical amb més pes nacional i local (per primera vegada va sonar música en valencià amb els alacantins Mox Nou).\nPer Melvin Benn, el 21è FIB és l'inici d'una etapa per a vint anys més de festival, tot i que la situació financera encara no s'ha salvat. El 2013, l'empresa organitzadora va entrar en concurs de creditors arrossegada per la mala situació econòmica de la companyia matriu de Vince Power. La celebració de l'esdeveniment es va posar en risc. El nou director admet que els problemes financers persisteixen perquè encara cal pagar a creditors i els ha tocat heretar i assumir “un deute històric”. “Però el festival està en una corba ascendent”, ha assenyalat.\nLa fórmula del nou FIB, amb l'aposta pel públic local, ha passat per la recerca de més patrocinadors i per donar més oferta per a la festa. Han destacat la South Beach, una porció del Miami d'altres dècades que ha ocupat una zona del recinte de festivals, i la Trenchtown, un oasi jamaicà en un dels càmpings del festival on la protagonista era la música reggae, ska, dance hall i dub, fins ara exclusiva del Rototom Sunsplash, l'altre macrofestival de Benicàssim. La festa es va completar amb la participació d'una xaranga, la Banana Boom d'Almassora. Una cosa més pròpia de les festes locals. “La fórmula d'aquest any –diu Benn– ha començat a funcionar”. La complicitat cap als grups espanyols es va notar fins i tot en l'escenari principal, aquest any anomenat Las Palmas en homenatge a l'entorn.\nL'alcaldessa de Benicàssim, Susana Marqués, ha destacat que en aquests dies l'ocupació hotelera ha estat del 100% i ha apuntat que el FIB “és l'únic macrofestival que realment porta Benicàssim a les seves sigles”. En total, el festival ha donat feina a 1.205 persones de forma directa, el 80% procedents de la Comunitat Valenciana.\nEl 21è FIB va posar fi ahir a la nit a quatre dies de música amb els concerts de Portishead, Bastille, Vetusta Morla i FFS (Franz Ferdinand & Sparks). Des d'aquest dilluns ja estan a la venda els abonaments per al FIB 2016, que tindrà lloc del 14 al 17 de juliol.


Parking Shakespeare posposa la temporada estiuenca al 2021 - Teatre Barcelona\nSón el clàssic de l’estiu: l’alternativa als festivals, el pla de les tardes de juliol quan comença a baixar el sol… El ritual: quedar a l’entrada del Parc de l’Estació del Nord i passejar fins a l’Espiral dels Til·lers per agafar lloc, lluitar contra els últims minuts de calors amb l’ampolla d’aigua o el vano i esperar que la màgia del teatre comenci. Aquesta és l’experiència de veure Parking Shakespeare.\nAquest any però el ritual s’haurà de posposar. La productora teatral ha anunciat que les dues obres programades per aquest any queden posposades per al pròxim estiu davant dels possibles escenaris incerts que ens ha deixat la Covid-19. La companyia especialitzada a representar obres del bard britànic havien d’estrenar a mitjans de juliol dues produccions: El somni d’una nit d’estiu i Romeu i Julieta.\nLa decisió ha comunicada pels membres de la formació a través de les seves xarxes socials i respòn a diferents factors: “El més important és la seguretat. No volíem posar en risc a la trentena de persones que conformen l’equip d’enguany, ni al públic que, any rere any, ens veniu a veure“. Parking Shakespeare ha explicat que “les mesures de seguretat no ens permeten dur a terme els dos espectacles com ens agradaria” i la incertesa de no saber com evolucionarà la situació, malgrat les ganes de l’equip de tirar endavant, ha estat un motiu decisiu.\nLa companyia mantidra, però, tot l’equip artístic (direcció, intèrprets, música i vestuari) per a l’estiu del 2021 i espera pode omplir ben aviat amb públic teatral el seu temple, el Parc de l’Estació del Nord: “Tots sou Parking Shakespeare“.


Presentació Oficial Zoom Festival 2021 – Zoom Festival\nPresentació Oficial Zoom Festival 2021\nEl Zoom Festival Internacional de Continguts Audiovisuals de Catalunya es celebrarà del 23 al 28 de novembre a Igualada. El seu objectiu es obrir-se a un públic més jove amb la incorporació de diverses plataformes tecnològiques i una nova categoria de videojocs a la Secció Oficial.\nAquesta secció cerca donar visibilitat a continguts més interactius adreçats a ‘la generació Z’.\nLa inauguració del Zoom, en què s’estrenarà una producció de TV3, tindrà lloc el dimarts 23 de novembre a l’Ateneu Igualadí. El festival igualadí arriba a la 19a edició amb la voluntat de convertir-se en un certamen estratègic per a la ciutat d’Igualada i per a Catalunya.\nL’any passat, la pandèmia va obligar els impulsors a replantejar-ne el format, oferint diverses innovacions tecnològiques i una plataforma digital a través de la qual es van poder seguir estrenes, descobrir nous continguts i participar en les Zoom Class, entre d’altres.\nEnguany, el certamen recupera la presencialitat en la majoria d’activitats, però es manté un format híbrid per arribar a més espectadors.\nEl Zoom contempla cinc categories: Entreteniment, Informatius i Esports, Cultura, Ficció i la nova secció de Videojocs.\nDes del passat mes de maig, el festival ha rebut un total de 130 inscripcions en les diverses categories de la Secció Oficial, una trentena més que les rebudes en l’anterior edició.\nEls continguts provenen de diversos països, com Espanya, Itàlia, Rússia, Alemanya, Anglaterra, Polònia, Brasil, Turquia i Estats Units, entre d’altres.\nD’entre els 130 projectes presentats, se n’han escollit 47 que opten als Premis Zoom, atorgats per un jurat de professionals del sector: 9 en la categoria de Ficció, 12 d’Entreteniment, 10 de Cultura, 6 d’Informatius i Esports i 10 de Videojocs.\nLa nova imatge del Zoom Festival, que ha estat creada per l’igualadí Pep Valls, de l’estudi Evvo Retail. Amb el lema Opening new doors , la imatge gràfica que representarà el Zoom aquest 2021 vol ser una metàfora de l’obertura del certamen a nous continguts com són els videojocs, que han de permetre arribar també a nous públics i noves empreses productores.\nEn la presentació també hi han intervingut l’alcalde d’Igualada, Marc Castells, els codirectors del festival, Anna Cervera i Jordi Comellas, i Mireia Claret, presidenta de l’Ateneu Igualadí, seu de l’esdeveniment.\nUna altra de les novetats destacades és la incorporació d’un campionat del videojoc League of Legends, que es jugarà 100% online durant el mes de novembre i la final del qual es podrà seguir en streaming.\nEn aquest mateix sentit, el festival comptarà enguany amb un nou canal de Twitch, des d’on es difondran alguns dels continguts del certamen.\nEl Zoom estrena guardons\nLa 19a edició del Zoom Festival atorgarà, per primer cop, el Premi CIMA-Zoom Festival al Millor Format de TV per la Igualtat de Gènere, que reconeixerà la mirada d’igualtat de gènere en els formats televisius o per a plataformes OTT (Over The Top, de lliure transmissió).\nEl premi es lliurarà amb la resta de guardons a la gala de cloenda, que tindrà lloc el dissabte 27 de novembre al Teatre l’Ateneu d’Igualada.\nEl Zoom Festival estrena en aquesta edició, també, el guardó Millor Streamer, que premia els continguts audiovisuals a les xarxes socials. Es decidirà per votació popular a través de les xarxes.\nA banda, les produccions locals tindran també el seu espai amb la secció Zoom KM.0, i les millors produccions en català podran optar al Premi D.O. Catalunya.\nAixí mateix, la direcció del Zoom Festival atorgarà els Premis d’Honor, que es donaran a conèixer pròximament i que en passades edicions han rebut persones com Jordi Évole, Mari Pau Huguet o Canal #0 de Movistar.\nOberta la convocatòria del Talent Campus de Formats\nEl Zoom Festival aposta per la formació, el descobriment del talent i la indústria amb activitats complementàries que es duran a terme durant els dies del certamen.\nLa cinquena edició del Talent Campus de Formats TV, una oportunitat per a joves creadors per desenvolupar idees pròpies de nous formats per a la televisió o altres canals amb el guiatge i la col·laboració de professionals del sector. Si bé el focus és principalment televisiu, també es valoraran projectes audiovisuals de naturalesa transmèdia que posin en joc altres plataformes de consum de contingut.\nJa s’ha obert la convocatòria i les inscripcions es poden fer a la web del Zoom Festival fins al 30 d’octubre.\nA causa de la situació actual de pandèmia de la covid-19, aquesta edició del 2021 el Talent Campus de Formats de TV serà online els dies 25 i 26 de novembre de 16h a 20h, amb una sessió presencial optativa el dissabte 27 al matí.\nEl dissabte 27 de novembre es presentaran els projectes davant d’un panel professional format per representants de cadenes de televisió i productores participants al festival: TV3, Ganga TV i Movistar +, entre d’altres.\nA més, els formats seleccionats en les categories de no-ficció seran objecte d’estudi dels estudiants universitaris a les Zoom Class, classes magistrals de formats de televisió impartides per professionals del sector audiovisual, que en aquesta edició recuperen també la presencialitat.\nEl 8è Showcase de Pilots de Ficció ja té finalistes\nUn altre dels projectes que s’emmarquen en el Zoom Festival és el Showcase de Pilots de Ficció, coorganitzat amb Serielizados, que proporciona als nous creadors l’oportunitat d’entrar en el món professional. El pilot guanyador del Premi del Jurat es donarà a conèixer en el 19è Zoom.\nSerielizados Fest 2021 ja té seleccionats els sis pilots de ficció que competiran per endur-se el premi de la 8a edició del Showcase de Pilots de Sèrie, el Premi del Jurat del Showcase, i que podran veure’s en dues gales obertes al públic durant les dates del Serielizados Fest, que se celebra del 19 al 24 d’octubre a Barcelona i del 27 al 30 a Madrid.\nEls finalistes són:\n➢ ‘Válidas’ (de Nacho P. Pardo, Victoria Martín i Carolina Iglesias) ➢ ‘Conversaciones’ (de Tomás Ratón i Pedro Delgado)\n➢ ‘Lourdes y Concha’ (de María Gómez-Comino)\n➢ ‘Best Boyfriend Ever’ (d’Alex Ygoa)\n➢ ‘Animal en serie’ (de Roger Torns)\nEl Zoom Festival Internacional de Continguts Audiovisuals de Catalunya és un certamen internacional que dona visibilitat als continguts audiovisuals de qualitat, en diversos formats i creats per a tot tipus de plataformes, des de la televisió fins a espais digitals.\nLa Secció Oficial del festival recull propostes de ficció, entreteniment, informatius, culturals i divulgatius o esportius, i en aquesta edició, de videojocs.\nNascut el 2003 a Igualada amb l’objectiu de donar visibilitat a la ficció televisiva, el Zoom va ser primer festival de l’Estat espanyol que va apostar pel cinema creat per a la petita pantalla. Al llarg dels anys el certamen s’ha reinventat, ampliant la participació a altres gèneres, formats i plataformes.\nEl Zoom Festival està organitzat per l’Ateneu Igualadí i compta amb el suport de la Diputació de Barcelona, el Departament de Cultura de la Generalitat de Catalunya i l’Ajuntament d’Igualada, amb el patrocini del Consell Regulador de la D.O. Catalunya.


Òscar Riu i García: 25/11/12 - 02/12/12\nUn any de mentides i retallades\nFa un any de la victòria del PP. Un any ple de mentides i d’un greu retrocés dels drets que tenim com a ciutadans en tots els àmbits. El PP va arribar al govern amb una majoria electoral aconseguida gracies a una gran mentida: el seu programa electoral. Un programa que no contemplava cap de les polítiques de retallades de drets que està aplicant a la classe treballadora d’aquest país.\nLa seva primera gran decisió va ser impulsar una reforma laboral que ha provocat l’acomiadament massiu de treballadors, des de la seva entrada al govern l’atur a l’estat espanyol ha augmentat en 600.000 persones i els expedients de regulació han augmentat un 80% , però no només això, si no que ha provocat l’augment de la precarietat laboral de la poca contractació que es realitza a l’estat espanyol, la majoria és temporal, el treballadors fixes són una espècie en caça i captura per part del PP. Però també ha fet un greu atac a tots els treballadors públics els hi ha congelat el sou i els ha utilitzat de banc suprimint la seva paga de Nadal, una mesura que no només perjudicarà als treballadors públics sinó que també perjudicarà el consum i, per tant, l’economia del país encara caurà mes en aquest forat negre de la crisi econòmica.\nUn altre gran incompliment del seu programa electoral és la pujada de impostos que ens ha fet a la classe treballadora d’aquest país. No nomes incompleix el seu programa sinó el seu propi discurs de investidura en el qual va dir que no pujaria els impostos, doncs una altre mentida: ha pujat l’IRPF, l’IBI , l’IVA i al setembre va pujar una miqueta l’impost de societats. Totes les seves pujades han tornat a perjudicar a la classe treballadora. Però no només ha pujat els impostos sinó que també ha posat en marxa les taxes judicials, unes taxes que serviran perquè els més desafavorits no denunciïn l’esclafament dels seus drets ja que hauran que pagar unes taxes a les quals no podran fer front. Un petit exemple: per presentar un denuncia laboral un treballador haurà de pagar 200 euros, unes taxes que s’han posat en marxa en el moment en que la crisi és més greu.\nUn govern que ha fet la retallada més brutal que es recorda en els pressupostos de investigació i desenvolupament, que ha retallat en sanitat i educació, una decisió que ens perjudicarà no nomes ara sinó en el futur. Un govern que vol legislar per reduir el dret de manifestació de les persones, que vol retallar la llei de l’avortament, que vol que tots paguem els deutes de la banca dels seus companys de partit.\nUn any de mentides i de no escoltar el que diu la gent amb els centenars de mobilitzacions i les dues grans vagues generals. Un any que ha provocat l’augment de la pobresa a la nostra societat i que cada vegada més famílies estiguin en risc de exclusió social. Un govern que ha enganyat a la gent que el va votar i que ha perdut tota la seva legitimitat democràtica. Sr. Rajoy per què té por de preguntar als ciutadans si estem a favor o contra les seves politiques de retallades? Té por de la democràcia?\nPublicat per Òscar Riu i Garcia a 13:14 Cap comentari:


El San Cristóbal rep la Pobla Mafumet amb l'objectiu de certificar pràcticament el play-off - Canal Terrassa\nEl San Cristóbal rep la Pobla Mafumet amb l’objectiu de certificar pràcticament el play-off\nJoan Gutiérrez LópezData: 01/04/22\nLes opcions de play-off d’ascens del CP San Cristóbal passen per guanyar diumenge la Pobla Mafumet a Ca n’Anglada. Els parroquials han de fer bo l’empat contra el Girona “B”, atès que la propera jornada descansaran i han de mantenir un coixí de punts per afrontar els últims tres partits de lliga. Ara mateix vuit punts distancien els d’Oliver Ballabriga, tercers, del sisè, el Peralada.\nA més en aquesta 30a jornada de la Tercera RFEF hi ha un duel directe entre Hospitalet i Olot, dos equips que venen de perdre i que han destituït els seus entrenadors. Una derrota dels garrotxins podria catapultar el San Cristóbal a la segona posició. El seu tècnic confia en treure els tres punts contra els tarragonins, que s’estan jugant la permanència (12è amb 33 punts) i a qui ja van superar en la primera volta (1-2).\nPer afrontar la recta final de la competició, Sergi Besonias “Chechu” espera tenir un major protagonisme. Recuperat fa mesos de la greu lesió de genoll que es va fer fa un any, no va ser fins aquest passat diumenge quan va disputar els primers minuts de la temporada.\nIon Vázquez segueix lesionat. Les últimes proves han detectat una fractura a la tíbia, que podia tenir-lo apartat dels terrenys de joc unes quantes setmanes més. David López i Amantini, per sanció, també són baixes per diumenge. Ricki ja té l’alta mèdica i apunta a titular a l’eix de la defensa, mentre que Óscar Carrasco ja està recuperat de les seves molèsties musculars.\nAlejandro Aguayo Prieto serà l’encarregat de dirigir aquest partit, que començarà a les 12.00 h i que es podrà seguir per la Ràdio Municipal de Terrassa.\nTags: butlletiCF Pobla MafumetChechuCP San CristóbalfutbolOliver Ballabrigaplay-off ascensTercera RFEF\nBons resultats de la Unitat d’Hospitalització dels Trastorns de l’Espectre Autista de MútuaTerrassa, un projecte únic\nFalsterbo enceta aquest diumenge a Terrassa la seva gira de comiat


F l u x: EL CAS CABRÉ\nJoan B. Fort Olivella 17/10/13 18:50\nTens raó i me n'alegro!\ngloria abras pou 17/10/13 23:27\nCelebro el triomf d'un escriptor que s'expressa en català si bé trobo molt discutible la seva obra. De totes formes Joyce Carol Oates és, a parer meu i d'altres, una escriptora distreta, molt prolifíca i de lectura força superficial. Javier Marías conrrea un estil molt depurat i l'escriure li fa perdre detalls essencials sobretot a "Tu rostro mañana" i a "Los enamoramientos".\nEnric H. March 18/10/13 15:13\nQuin gran exercici de crítica el del Jordi Galves, però!\nJordi Galves 18/10/13 15:20\nEl cas Cabré és un cas de màfia i no de literatura. Si penseu que ens podem presentar internacionalment amb això... jo no hi estic d'acord. La mercaderia no és bona. Encara és hora que algú expliqui quins valors literaris té. Només he llegit elogis buits i he escoltat confessions segons les quals la novel·la no l'ha llegit gaire ningú. El cas Cabré és un cas que fa més vergonya que altra cosa. Jordi Galves


Dincat | 'DISCCONCERTS' per a joves i adults amb discapacitat intel·lectual a L'Hospitalet\n'DISCCONCERTS' per a joves i adults amb discapacitat intel·lectual a L'Hospitalet\nLa Casa de la Música Popular de L'Hospitalet de Llobregat / Sala Salamandra organitza el cicle DISCCONCERTS, un espai pensat per a la millora de la qualitat de vida de les persones amb discapacitat intel·lectual en quant a la seva incorporació en la xarxa social.\nLa Casa de la Música Popular de L'Hospitalet de Llobregat / Sala Salamandra organitza el cicle DISCCONCERTS, un espai pensat per a la millora de la qualitat de vida de les persones amb discapacitat intel·lectual en quant a la seva incorporació en la xarxa social. DISCCONCERTS té com a objectiu oferir els joves i adults amb discapacitat intel·lectual un espai per compartir, mitjançant una sèrie de concerts en directe i música de discoteca.\nAquestes actuacions tindran lloc els diumenges de 17.30 a 20.30 h. El preu de l'entrada és de 2, quantitat que es destinarà a projectes solidaris pel col·lectiu.\nLes dates dels propers concerts seran:\n7 de març  actuació del grup Paracetasoul i discoteca DJ Nafentt\nLloc: Salamandra  Sala 2. Av. Carrilet, 301 de L'Hospitalet de Llobregat (Metro L1 Av. Carrilet i FGC)\nAquesta activitat compta amb el suport de les àrees d'Educació i Cultura i la de Benestar Social de l'Ajuntament del municipi i de les entitats que treballen per a les persones amb discapacitat intel·lectual a la ciutat.


Cicle de TVA del CPEE Pla de la Mesquita: mascleta 2015\nTVA A València\nEl dia 4 de març els alumnes de TVA va anar a vore la mascletà de valència. Quan varem arribar vam pegar una volteta per la ciutat i després varem dinar al Burguer. Els que volien quedar-se dins del restaurant la vegeren allí i els altres varem baixar a vore-la en directe . Va ser espectacular!!!\nEns varem fer fotos i seguidament varem pujar al tren .\nAsi vos deixem unes fotos\nPublicat per Pla de la Mesquita TVA a 13:15\nFRANJOTUES 6 de març de 2015 a les 19:22\nM'alegre molt per totes les activitats que feu. La vida és vostra, viviu-la i compartiu-la sols així tindrà el seu encant i a més vos serà profitosa. Vos envie una càlida abraçada per a totes i tots vosaltres.\nPla de la Mesquita TVA 10 de març de 2015 a les 12:40\nPaco gracies ,eres el millor. esperem que el divendres ens poses la música perquè ens agrada molt\nCASAL REPUBLICA ARGRENTINA\nLES FALLES AL PLA\nRADIO PLA FALLES 15


IB3 | Les captures de llagosta es reduexien notablement a Menorca per manca de demanda\nPortada > menorca > Les captures de llagosta es reduexien notablement a Menorca per manca de demanda\nLes captures de llagosta es reduexien notablement a Menorca per manca de demanda\nA Ciutadella se n'ha capturat una tercera part del que es va pescar en el mateix període de l'any passat\nEl consum de llagostes a Menorca ha disminuït aquesta temporada per mor de la davallada en el nombre de turistes. Els restaurants en compren manco i, per tant, també se’n pesquen menys, sobretot a la part de Ciutadella.\nLa d’enguany també és una temporada atípica per a la pesca i venda de llagosta. La baixa demanda per part dels restauradors que la compren de manera més previnguda per la incertesa amb què treballen ha fet que les captures disminueixin.\nTot i que en els casos de Maó i Fornells, la diferència no ha estat tan gran, a Ciutadella des del mes d’abril fins al dia d’avui se n’han capturat uns 3.000 quilos, una tercera part del que es va comptabilitzar l’any passat durant aquests mateixos mesos, quan les captures varen superar els 9.500 quilos.\nEls pescadors i restauradors remarquen, però, que la població de la llagosta es manté similar a altres anys i que la baixada de captures només respon al fet d’ajustar-se a la demanda.\nPel que fa al preu, en canvi, asseguren que es manté. Segons la Confraria de Ciutadella es troba a 43 euros el quilo, només uns cèntims per davall del preu mitjà de l’any passat.


Termes i condicions d'ús - Flow Press\nLa pàgina web https://flowpress.media/ (d’ara endavant, el “Web”) pertany a FLOW PRESS MEDIA, S.L. (d’ara endavant, “FLOW PRESS”), anb C.I.F. B-64143829, degudament inscrita al Registro Mercantil de Barcelona 38386, Foli 155, Fulla B324465, i domiciliat al Carrer Riera de Sant Miquel, n.º 7, 1º 1ª, 08006 Barcelona.\nL’usuari, en utilizar el Web, accepta els presents termes i condicions d’ús (d’ara endavant, els “Termes i Condicions d’Ús”) i es compromet a utilitzar la Web, així com, els serveis i els continguts allotjats de conformitat amb els presents Termes i Condicions d’Ús i sota la seva única i exclusiva responsabilitat.\nEls Termes i Condicions d’Ús són subscrits, d’una part, per FLOW PRESS i, d’una altra, per l’usuari final (d’ara endavant, l’”Usuari”) les dades de caràcter del qual personal són els que aquest ha facilitat a través de la Web.\n3. Accès i ús del Web\nL’Usuari es compromet a utilitzar els continguts, informació i dades de la Web de conformitat amb aquests Termes i Condicions d’Ús, amb la resta de les polítiques accessibles a través de la Web, amb la normativa d’aplicació, amb els bons costums generalment acceptades i amb l’ordre públic.\nFLOW PRESS no respondrà de cap conseqüència, mal o perjudici que pogués derivar-se d’aquest accés, ús o de l’incompliment dels presents Termes i Condicions d’Ús, ni es farà responsable dels errors de seguretat que es puguin produir ni dels danys que puguin causar-se al sistema informàtic de l’Usuari (maquinari i programari) o als fitxers o documents emmagatzemats en el mateix a conseqüència de: (i) la presència d’un virus en l’ordinador de l’Usuari que sigui utilitzat per a la connexió als serveis i/o productes oferts per FLOW PRESS a través del Web; (ii) un mal funcionament del navegador; i (iii) l’ús de versions no actualitzades d’aquest.\n4. Regles de l’Ús del Web\nFLOW PRESS es reserva el dret a cancel·lar el compte de l’Usuari registrat, podent procedir a la resolució del contracte actual. Especialment podrà realitzar-se la cancel·lació com a Usuari en cas de detectar l’incompliment de qualsevol de les obligacions contractuals contretes en el present acte, així com en cas d’observar un ús de la Web contraris als presents Termes i Condicions d’Ús, la Política de Privacitat i els usos de bona fe acceptats en el sector.\nNo utilitzar el Web per desenvolupar operacions de temps compartit, constituir-se en proveïdor de serveis d’aplicacions programari en la mesura en què estiguessin orientats a fer possible l’accés de tercers a la plataforma o a qualsevol dels seus components, a través d’operacions de lloguer, serveis administratius o qualsevol altres d’anàloga consideració, compartint-los o posant-los a la disposició de tercers.\nNo realitzar actes d’enginyeria inversa, presa de requisits i altres activitats encaminades a desenvolupar una plataforma online idèntica o semblant a la posada a disposició per part de FLOW PRESS, podent ser considerada aquesta activitat com un acte de competència deslleial i vulneració dels drets de propietat intel·lectual i industrial que FLOW PRESS ostenta sobre el Web.\nNo sotmetre el Web a càrregues de treball que vagin clarament orientades a la desestabilització d’aquesta, trobant-se entre elles atacs de denegació de serveis (DDoS) o situacions semblants. En cas de detectar-se aquest tipus de situacions, el nivell de servei anteriorment indicat no serà aplicable, sent considerada una situació d’emergència.\nNo traduir, adaptar, millorar, transformar, corregir la plataforma, o qualsevol dels elements que els integrin ni de cap altra forma modificar-la, no podent incorporar la plataforma a #altre programari o plataformes pròpies o proveïdes per tercers..\nNo retirar, suprimir, alterar, manipular ni de cap manera modificar aquelles notes, llegendes, indicacions o símbols que FLOW PRESS, com a legítim titular dels drets, incorpori a les seves propietats en matèria de propietat intel·lectual o industrial (per exemple, copyright, ©, ® i TM.) ja fora en la pròpia plataforma com en el material associat.\nPosar en coneixement de FLOW PRESS qualsevol fet o situació que hagués ocorregut que pogués posar en risc la seguretat en l’accés per part dels usuaris autoritzats.\nImpedir el normal desenvolupament d’un esdeveniment, concurs, promoció o qualsevol altra activitat disponible a través de la Web ja sigui alterant o tractant d’alterar, il·legalment o de qualsevol altra forma, l’accés, participació o funcionament d’aquells, o falsejant el resultat dels mateixos i/o utilitzant mètodes de participació fraudulents, mitjançant qualsevol procediment, i/o a través de qualsevol pràctica que atempti o vulneri de cap manera els presents Termes i Condicions d’Ús.\nQueda prohibit forçar fallades o buscar bretxes de seguretat en el Web.\nAbstenir-se d’utilitzar els continguts de la Web amb finalitats o efectes il·lícits, prohibits o contraris als aquí establerts, lesius dels drets i interessos de FLOW PRESS, dels altres usuaris, de tercers o que de qualsevol forma puguin danyar, inutilitzar, sobrecarregar o deteriorar el present Lloc web o impedir la normal utilització o gaudi dels mateixos per part dels usuaris.\n5. Enllaços a altres webs\nEls presents Termes i Condicions d’Ús no s’apliquen als enllaços, pàgines web i aplicacions de tercers als quals es pugui accedir a través de la Web.\nEn cas d’accedir a altres xarxes o recursos informàtics, l’Usuari accepti sotmetre’s al que es disposa en les corresponents polítiques de privacitat. En conseqüència, FLOW PRESS no es responsabilitza ni del contingut ni de les mesures de seguretat adoptades per aquests.\nAixí mateix, tampoc es garanteix l’absència de virus o altres elements dels continguts enllaçats des de la Web que puguin produir alteracions en el sistema informàtic (maquinari i programari) en els documents o els fitxers de l’Usuari, excloent així mateix a FLOW PRESS de qualsevol responsabilitat derivada dels danys de qualsevol índole ocasionats per tot l’anterior.\nEn tot cas, FLOW PRESS procedirà a la retirada immediata de qualsevol enllaç quan els continguts cap als quals redirigeix puguin contravenir la legislació nacional o internacional, la moral o l’ordre públic.\nFLOW PRESS no garanteix la disponibilitat permanent dels serveis oferts en la Web, si bé durà a terme els seus millors esforços per a garantir la regularitat i el bon funcionament d’aquestes. A tals efectes, FLOW PRESS declara que ha adoptat i adoptarà totes les mesures necessàries i raonables, dins de les seves possibilitats i de l’estat de la tecnologia, per a garantir un funcionament correcte de la Web.\nNo obstant això, FLOW PRESS no assumeix cap responsabilitat pels perjudicis que es poguessin derivar de desconnexions, interferències o interrupcions que es poguessin produir en l’accés o en la navegació per la Web, ni sobre els danys i perjudicis que es poguessin derivar per a l’Usuari o per a tercers de l’existència i propagació de virus informàtics o altres elements lesius.\nFLOW PRESS tampoc assumeix cap responsabilitat respecte dels errors o omissions que pogués haver-hi en el contingut de la Web, ni sobre les actuacions que l’Usuari pogués realitzar sobre la base d’aquest contingut.\n7. Modificació dels Termes i Condicions d’Ús\nFLOW PRESS es reserva el dret d’efectuar, sense previ avís, les modificacions que consideri oportunes en els presents Termes i Condicions d’Ús, sent responsabilitat de l’Usuari llegir les mateixes amb atenció, cada vegada que desitgi utilitzar la Web amb la finalitat de comprovar o cerciorar-se de l’existència de modificacions o canvis a aquestes, prenent com a referència la data de l’última actualització.\nL’Usuari reconeix i accepta que, tots els drets de propietat industrial i intel·lectual sobre els continguts i/o qualssevol altres elements inserits per FLOW PRESS en la Web (incloent, a títol merament enunciatiu i no limitatiu, tots aquells elements que conformen l’aparença visual, imatge gràfica i altres estímuls sensorials que conformen el Web o “look and feel”, marques, logotips, noms comercials, textos, imatges, gràfics, dissenys, sons, bases de dades, programari, diagrames de flux, presentació, arquitectura de navegació, així com els codis font) pertanyen a FLOW PRESS i/o a tercers que li han cedit els seus drets. A tals efectes, s’entendrà com a Web totes aquelles creacions incorporades i expressades per FLOW PRESS per qualsevol mitjà i/o suport tangible o intangible, conegut o per conèixer, que sigui objecte de protecció per les disposicions normatives vigents en matèria de propietat intel·lectual i industrial.\nQueda autoritzada la mera visualització, impressió, descàrrega o emmagatzematge temporal, ja sigui íntegrament o parcialment, dels continguts i/o dels elements inserits per FLOW PRESS en la Web exclusivament per al seu ús personal, privat i no lucratiu per l’Usuari, sempre que, en tot cas, s’indiqui l’origen i/o autor dels mateixos i que, en el seu cas, aparegui el símbol del copyright i/o notes de propietat industrial dels seus titulars. Qualsevol altre ús o explotació de qualssevol drets estarà subjecte a la prèvia i expressa autorització específicament atorgada a aquest efecte per FLOW PRESS o el tercer titular dels drets afectats.\nQueda terminantment prohibida la utilització de tals elements, el seu total o parcial reproducció, comunicació i/o distribució amb finalitats comercials o lucratius, així com la seva modificació, alteració, descompilació i/o qualsevol altre acte d’explotació del Web, els drets d’imatge de la qual, FLOW PRESS té el seu dret d’explotació. Per a qualsevol altre ús diferent dels expressament permesos, serà necessari obtenir el consentiment previ per escrit del titular dels drets de què es tracti.\nEls presents Termes i Condicions d’Ús del Web no confereixen a l’Usuari cap altre dret d’utilització, alteració, explotació, reproducció, distribució o comunicació pública de la Web i/o dels seus continguts diferents dels aquí expressament previstos. Qualsevol altre ús o explotació de qualssevol drets estarà subjecte a la prèvia i expressa autorització específicament atorgada a aquest efecte per FLOW PRESS o el tercer titular dels drets afectats.\nSense perjudici de tot l’anterior, si l’Usuari estima que algun contingut del Web pogués vulnerar drets de propietat intel·lectual i industrial, preguem així ho posin en el nostre coneixement en la major brevetat possible, remetent un correu electrònic a hola@flowpress.media.\nLa normativa vigent determinarà les lleis que hagin de regir i la jurisdicció que hagi de conèixer de les relacions entre FLOW PRESS i l’Usuari de la Web.\nAixò, no obstant això, en aquells casos en els quals aquesta normativa vigent prevegi la possibilitat per a les parts de sotmetre’s a un fur determinat, FLOW PRESS i l’Usuari, a renúncia expressa a qualsevol altre fur que pogués correspondre’ls se sotmeten a la legislació espanyola i als Jutjats i Tribunals de Barcelona.\nPer a exercitar els seus drets, fins i tot per a dur a terme una reclamació en cas que consideri que FLOW PRESS està tractant de manera inapropiada les seves dades, haurà d’enviar una comunicació per escrit a l’adreça de correu electrònic hola@flowpress.media, incloent en tots dos casos fotocopia del seu DNI, N.I.E. o un altre document d’identificació equivalent.


Premsa i còmics: les aventures d'en Siset, de nou, a Operació Iceberg | Siset\nEstàs aquí:Inici / General / Premsa i còmics: les aventures d’en Siset, de nou, a Operació Iceberg\nGeneral 11 de juny de 2010\nEl diari El Punt, de Girona, va treure diumenge passat una nova aventura d’en Siset, la segona, amb el títol Operació Iceberg. L’autor, Jordi Codina Negre, que signa els seus àlbums com a J.C. Negre, és un advocat que ha dibuixat tota la vida, tal com explica al seu web, i ja des de ben petit li encantava llegir-se les aventures de Cavall Fort. De fet el seu estil és deutor d’una determinada línia promoguda des de sempre per aquesta publicació insígnia, una línia de la qual tenim els màxims exponents en el còmic franco-belga, que tants bons fruits han donat a Catalunya. El personatge, d’altra banda, té una estètica actualitzada: amb aquest tupè glamorós, no sé per què, em fa pensar en la línia de personatges desenvolupats a Cleopatra per Mique Beltran.\nFa cinc anys, El Punt publicava la primera aventura d’aquest personatge, La llegenda del Tapís, que jo personalment vaig descobrir, amagat, a les lleixes d’una biblioteca.\nLes aventures d’en Siset se situen a les comarques gironines. En aquest segon àlbum, aquest agent especial que treballa per a la Generalitat es veu enfrontat a un especulador immobiliari amb el canvi climàtic com a qüestió de rerefons. L’àlbum, de 56 pàgines, es distribuiïa gratuïtament diumenge passat amb el diari (el podrem adquirir a les botigues?) i ha estat editat conjuntament per El Punt i la Diputació de Girona, amb la col·laboració d’Espai Gironès.\nL’autor explica a El Punt que ja té en marxa una tercera aventura. Des d’aquí només podem demanar que no trigui tant de temps a publicar-la.\nNotícia extreta de ElPuntAvui


L'Aigua i la MúsicaEspañol1 abr. 201122696El Dr. Roger Alier i Aixalà, professor d'Història de l'Art de la Universitat de Barcelona (UB) i crític musical, imparteix la conferència L'Aigua i la Música que té lloc el 22 de març de 2011 al Saló de Graus de la Facultat de Dret de la UB. Aquesta conferència està organitzada per l'Institut de Recerca de l'Aigua amb motiu de la celebració del Dia Mundial de l'Aigua.\nSimpòsium: 'Qualitat Ambiental de les Aigües Litorals' (Sessió de matí)medio ambienteCatalán12 nov. 201052052Presentació del Simpòsium Qualitat Ambiental de les Aigües Litorals, organitzat per l'Institut de l'Aigua de la Universitat de Barcelona (UB), que té lloc el 12 de novembre de 2010 a l'Aula Magna de la Facultat de Dret de la UB.\nSimpòsium: 'Qualitat Ambiental de les Aigües Litorals' (Sessió de tarda)medio ambienteCatalán12 nov. 201091982Presentació del Simpòsium Qualitat Ambiental de les Aigües Litorals, organitzat per l'Institut de l'Aigua de la Universitat de Barcelona (UB), que té lloc el 12 de novembre de 2010 a l'Aula Magna de la Facultat de Dret de la UB.